段豸

段（），字世高，山西澤州人，明朝政治人物，正德間官棗強縣知縣。劉六劉七起義軍隊破城，段豸戰歿。

 生平 
弘治十四年（1501年）辛酉科順天府鄉試第十五名舉人，弘治十五年（1502年）聯捷進士。初授河南府推官，正德年间，授兵科都給事中，謫官棗強縣知縣。当时畿內纷乱，流寇四起。正德六年（1511年），劉六、劉七、齊彥名、楊虎等民变领袖合兵一处，以二千騎兵攻破棗強縣。段豸連戰不敌，身中四箭一槍，瞋目大呼，与敌人近战而死。叛军随后屠城。朝廷追贈太僕寺卿。《明史》将其事列入忠义传。《明史·卷二百八十九》：（正德）六年，賊四起，中原郡邑多殘破。畿內則棗強知縣段豸、大城知縣張汝舟，⋯⋯，皆抗節死。⋯⋯豸，字世高，澤洲人。起家進士。正德中，授兵科都給事中，謫棗強令。賊至，連戰卻之。及城陷，中四矢一槍，瞋目大呼，殺賊而死，賊屠其城。汝舟官大城時，與主簿李銓迎戰，皆被殺。乾隆《鳳臺縣誌·卷之八·人物》：段豸，字世高，錦衣衛籍，登弘治壬戌進士，博學強識，議論英發，初授河南府推官，升兵科給事中。謫棗強縣知縣。正德間，流賊猖獗，棗當真定河南之沖，地廣而夷，城舊且圮。豸憂之，乃規畫，誓為必守計，築城濬池，修葺樓櫓，選丁壯，除戎服，設邏卒。措置甫定，賊陷薊州，涉河薄城下。豸親援桴鼓，誓眾矢忠，人人自奮，矢石具下，一日間，賊凡三進三卻，為豸眾所殺者二百餘人、首領一人。賊怒，攻圍益急，裨將宋振帥軍數千，率多賊黨，營縣東十里，豸求援，不進。閱三日，城陷，豸身中數矢一鎗，嗔目罵賊，不屈死之。事聞，贈太僕寺卿，蔭其子崇文為錦衣衛百戶，命有司立祠以祀。

家族
曾祖段奉先；祖父段善，封監察御史贈知府；父段正，大中大夫布政司左參議。母周氏（封恭人）。慈侍下。有子段崇文，蔭錦衣衛百戶。

参考文献

 延伸阅读 


相關條目
劉六劉七起義

Zhi
Category:澤州人
Category:明朝河南府推官
Category:明朝兵科都給事中
Category:明朝棗強縣知縣
Category:明朝战争身亡者